《饮药房陈户山居韵得合字》
宋代·林尚仁

常人厌寂寥，隐士畏喧杂。
山居主人百好无，终日哦诗增长书合。
我本山中人，心事亦颇合。
杖藜约客行幽深，来扣吟扉坐陈榻。
不叙寒暄说晚唐，满座春风屡倾榼。
霜晴沙路软如泥，谷鸟相呼声自答。
花时不饮空白头，世味由来如嚼蜡。
只怜无梦化作蝴蝶飞，绕尽百花深处日千匝。

作者简介：宋长乐人，字润叟，号端隐。工诗，以姚合、贾岛为法，精妥深润则过之。有《端隐吟稿》。